

Aðalfundur Epsilondeildar og jafnframt 35 ára afmælisfundur, haldinn í Skyrgerðinni í Hveragerði fimmtudaginn 2. mai 2024.

1. **Fundur settur:** Guðríður formaður setti fund og bauð allar konur velkomnar og þá sérstaklega gest fundarins. Það er Helga Haraldsdóttir en hún var ein af stofnendum Epsilondeildarinnar og fyrsti formaður.

2. **Kveikt á kertum**: Kveikt á kertum vináttu, trúmennsku og hjálpsemi.

3. **Nafnakall.** Guðrún Sigríks sá um þann lið.

4. **Fundargerð síðasta fundar**: Guðrún Sigríks ritari las upp fundargerð síðasta fundar og var hún samþykkt.

5. **Fréttir af starfi.** Guðríður talaði til systra ogþakkaði fyrir ósérhlífni og með mikilli vinnu hafi þær haldið deildinni gangandi með fjölgun kvenna í deildinni, fjölbreyttum fundum þar sem fyrirlesarar hafa frætt um hin ýmsu málefni sem tengjast markmiðum DKG. Guðríður bað síðan þær systur sem eru í salnum og eru stofnendur Epsilondeildar að standa upp og fengu þær lófatak fyrir. Þær eru: Sigríður Guttormsdóttir, Elín Hannibalsdóttir, Erna S. Ingvarsdóttir, Vera Ósk Valgarðsdóttir, Ester Hjartardóttir, Bolette Höeg Koch og Helga Haraldsdóttir. Guðríður sagði frá því að vorráðstefnan okkar, sem átti að halda í Borgarnesi, var því miður slegin af vegna ónógrar þatttöku en minnti jafnframt á að alþjóðaþing DKG verður haldið í Maryland 9.-13. júlí nk.

6**. Orð til umhugsunar.** Rósa Marta fulltrúi Landsstjórnar var með orð til umhugsunar en eftir að hafa flutt góðar kveðjur frá Landssambandinu, minntist hún látinnar systur sem var jafnfrfamt eina af stofnendum, Pálínu Snorradóttur. Rósa las upp fallegt ljóð sem Pálína flutti sjálf fyrir nokkrum árum.

7. **Aðalfundur**. Guðríður setti aðalfund en bað Sigríði Guttormsdóttur að taka við og stýra fundinum.

8. **Skýrsla stjórnar**. Guðríður las upp það sem við höfum haft fyrir stafni sl. tvö ár eða frá því núverandi stjórn tók við. Skýrslan var borin upp og hún samþykkt.

9. **Skýrsla gjaldkera.** Eydís Katla fór yfir reiknga deildarinnar. Þeir voru bornir upp og samþykktir.

10. **Ný stjórn kynnt.** Þrjár systur ganga úr stjórninni samkvæmt reglum. Guðríður Egilsdóttir formaður, Guðrún Sigríks Sigurðardóttir ritari og Ester Hjartardóttir meðstjórnandi. Margrét Guðmundsdóttir og Eydís Katla sitja áfram og þær sem hafa gefið kost á sér eru G. Ásgerður Eiríksdóttir, Guðlaug Jónsdóttir og Harpa Björnsdóttir. Ekki komu fram nein mótframboð svo þessar eru formlega kosnar í stjórn.

11. **Formaður kosinn.** Ein systir hefur gefið kost á sér í formennsku. Fundarstjóri gaf öðrum ráðrúm til að bjóða sig fram en þar sem engin gerði það er Margrét Guðmundsdóttir rétt kjörinn formaður.

12. **Önnur mál.** Umræður sköpuðust um félagsgjöldin en einungis er hægt að breyta þeim á aðalfundi.. Þau hafa verið 10.000 kr á ári í mörg ár en það er sama upphæð og Landssambandið rukkar okkur um. Nýr formaður bar upp þá tillögu að hækka gjaldið upp í 12.000 kr og fengjum við þá 2000 kr í okkar sjóð sem færi í að leigja fundaraðstöðu eða borga fyrirlesurum. Tillagan var borin upp og hún samþykkt samhljóða.

Aðalfundi slitið og áfram var haldið með afmælisfundinn.

13. **Erindi.** Dr. Eva Harðardóttir er aðjúnkt við menntavísindasvið HÍ og stjórnarformaður félags Sameinuðu Þjóðanna á Íslandi. Eva starfaði um árabil fyrir UNICEF í Malaví við stefnumótun og innleiðingu verkefna á sviði félags- og mannréttinda og menntamála og hefur víðtæka þekkingu og reynslu af því að vinna með heimsmarkmið Sameinuðu þjóðanna. Fjallaði Eva um þessi hugðarefni sín á fundinum sem voru um margt mjög áhugaverð.

14. **Happadrætti**. Þá var komið að happadrættinu sem fell að þessu sinni skaut Gunnvarar Kolbeinsdóttur.

15. **Fundarslit.** Fleira ekki gjört og fundi slitið kl 20:00.

Efrir fund voru bornar fram dýrindis kræsingar. Sumar gæddu sér á lambafile og aðrar á bacalao. Eftirrétturinn var ekki síðri.

Ritari fundarins: Guðrún Sigríks